Καλλιθέα Αργολίδας

Η Καλλιθέα είναι πεδινό χωριό του νομού Αργολίδας. Διοικητικά ανήκει στο δήμο Ναυπλιέων και σύμφωνα με την απογραφή του 2011 ο πληθυσμός του ανέρχεται στους 119 μόνιμους κατοίκους.

 Γενικά στοιχεία 
Η Καλλιθέα είναι κτισμένη στον κάμπο της Ασίνης κοντά στις ακτές του Αργολικού κόλπου σε απόσταση 10 χιλιομέτρων ΝΑ του Ναυπλίου. Είναι αγροτικός οικισμός και οι κάτοικοί του ασχολούνται κυρίως με την καλλιέργεια εσπεριδοειδών.

Μέχρι το 1953 έφερε την ονομασία ΜουράταγαςΠανδέκτης, μετονομασίες Καλλιθέα Μουράταγα και κατά την περίοδο της δεύτερης Τουρκοκρατίας της Πελοποννήσου συμπεριλαμβανόταν στα λεγόμενα ΔρεπανοχώριαΝικόλαος Κασομούλης, Ενθυμήματα Στρατιωτικά της Επαναστάσεως των Ελλήνων (1821-1833), τόμος Α', σελ. 131., ενώ αποτελούσε πιθανότατα τσιφλίκι (ιδιοκτησία) Οθωμανών του Ναυπλίου. Αναφορά στην Καλλιθέα γίνεται το 1886 από τον γεωγράφο και ιστορικό Αντώνιο Μηλιαράκη, ο οποίος το χαρακτηρίζει (όπως και τα υπόλοιπα χωριά της περιοχής) ως αγροτικό οικισμόΑντωνίου Μηλιαράκη, Γεωγραφία πολιτική νέα και αρχαία του νομού Αργολίδος και Κορινθίας. Μετά γεωγραφικού πίνακος του νομού, Βιβλιοπωλείον Εστίας, Εν Αθήναις 1886, σελ. 75..

Διοικητικά μετά τη δημιουργία του ελληνικού κράτους υπαγόταν αρχικά στον δήμο Ασίνης και στη συνέχεια στον δήμο Ναυπλιέων της ομώνυμης επαρχίαςΜηλιαράκη, 1886, σελ. 68.. Το 1912 προσαρτήθηκε στην κοινότητα Χαϊδαρίου (μετέπειτα Δρεπάνου) της επαρχίας Ναυπλίου και από το 1997 ως το 2010 ανήκε στον καποδιστριακό δήμο Ασίνης. Από το 2011 υπάγεται στον διευρυμένο δήμο Ναυπλιέων.

Πληθυσμός
Το χωριό γνώρισε σημαντική αύξηση από το 1879 μέχρι και το 1928 ενώ από το 1928 μέχρι το 2011 μειώθηκε κατά το ήμισυ. Έκτοτε έχει πάλι παρουσιάσει αύξηση. 

Παραπομπές

Κατηγορία:Χωριά της περιφερειακής ενότητας Αργολίδας
Κατηγορία:Δήμος Ναυπλιέων